รองอธิบดีกรมส่งเสริมการเกษตร ขอให้เกษตรกรที่ต้องการขอใช้สารเคมีกำจัดศัตรูพืช 3 ชนิด รีบมาขึ้นทะเบียนหลังเพาะปลูก 1 สัปดาห์
รองอธิบดีกรมส่งเสริมการเกษตร ขอให้เกษตรกรที่ต้องการขอใช้สารเคมีกำจัดศัตรูพืช 3 ชนิด รีบมาขึ้นทะเบียนหลังเพาะปลูก 1 สัปดาห์ เพื่อให้การตรวจสอบการขอใช้สิทธิ์เป็นไปอย่างรวดเร็ว                นางดาเรศร์ กิตติโยภาส รองอธิบดีกรมส่งเสริมการเกษตร กล่าวว่า เนื่องจากการวิจัยและการแพทย์พบว่าสารเคมี 3 ชนิด ได้แก่ พาราควอต ไกลโฟเซต และคลอร์ไพริฟอส มีผลกระทบต่อสุขภาพประชาชนและสิ่งแวดล้อม โดยจะเกิดอันตรายในระยะยาวและก่อให้เกิดโรคสมองเสื่อม ดังนั้นรัฐบาลจึงให้ความสำคัญจึงออกประกาศกระทรวงเกษตรและสหกรณ์ จำนวน 5 ฉบับ เพื่อจำกัดการใช้สารเคมีทั้ง 3 ชนิด โดยจะเริ่มบังคับใช้ในวันที่ 20 ตุลาคมนี้ โดยการจำกัดการใช้สารไม่ได้ห้ามทั้งหมดแต่อนุญาตให้เกษตรกรใช้ในปริมาณและพื้นที่จำเป็น โดยกำหนดอัตราส่วนพื้นที่และการใช้ ไม่อนุญาตให้ใช้ในพื้นที่แหล่งต้นน้ำ สำหรับเกษตรกรที่จะใช้สารเคมีดังกล่าวจะต้องขึ้นทะเบียนก่อน โดยแบ่งเป็นเกษตรกรที่ไม่เคยขึ้นทะเบียนเกษตรกร จะต้องนำบัตรประจำตัวประชาชน พร้อมเอกสารสิทธิ์การเป็นเจ้าของที่ดินหรือหนังสือรับรองการใช้ประโยชน์ที่ดินมายื่นเพื่อขึ้นทะเบียนที่เกษตรอำเภอที่แปลงเพาะปลูกตั้งอยู่ ส่วนเกษตรกรที่ขึ้นทะเบียนเกษตรกรแล้วจะต้องมาแจ้งปรับปรุงทะเบียนเกษตรกร ทั้งนี้เพียงขึ้นทะเบียนเกษตรกรเพียงครั้งเดียว จากนั้นในการปรับปรุงทะเบียนเกษตรกรสามารถแจ้งที่สำนักงานเกษตรอำเภอ แจ้งผู้นำท้องถิ่นหรืออาสาสมัครเกษตรหมู่บ้าน หรือแจ้งผ่านแอปพลิเคชั่น DOAE ฟาร์มบุ๊ค ทั้งนี้ขอให้เกษตรกรที่ปลูกพืชแล้วให้รีบมาขึ้นทะเบียนเกษตรโดยเร็วเพื่อให้การขอสิทธิ์เป็นไปอย่างรวดเร็ว .........เสียง.....             สำหรับกระบวนการสมัครเข้ารับสิทธิ์การซื้อสารทั้ง 3 ชนิด แบ่งเป็น 3 ส่วน คือ หากเกษตรกรมั่นใจว่ารู้วิธีการใช้สามารถสมัครเข้ารับการทดสอบเพื่อรับสิทธิ์ได้ทันที // การสมัครเข้ารับการอบรมก่อนสอบ // สมัครเข้ารับการอบรมทางเว็บไซต์และขอรับการทดสอบ ขณะที่ในส่วนของผู้ขายจะต้องขึ้นทะเบียนกับกรมวิชาการเกษตรเพื่อถ่ายทอดความรู้และทดสอบความรู้เช่นเดียวกัน.